**INFORMÁCIA**

**k aplikácii niektorých ustanovení zmluvy o spolupráci pre Národný projekt** **Terénna sociálna práca a terénna práca v obciach s prítomnosťou marginalizovaných rómskych komunít II.**

Táto informácia je určená pre Užívateľov zapojených do Národného projektu Terénna sociálna práca a terénna práca v obciach s prítomnosťou marginalizovaných rómskych komunít II. a týka sa aplikácie článku 5. bod 5.10 a 5.11 zmluvy o spolupráci počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19.

V zmysle čl. 5 bod 5.10 zmluvy o spolupráci pre národný projekt Terénna sociálna práca a terénna práca v obciach s prítomnosťou marginalizovaných rómskych komunít II. (ďalej len „zmluva o spolupráci“) sa *Užívateľ zaväzuje zamestnávať/obsadiť pracovné miesto TSP/TP (pracovný pomer na plný pracovný úväzok) v počte a za podmienok určených touto Zmluvou a Sprievodcom, v lehote do 6 mesiacov odo dňa nadobudnutia účinnosti tejto Zmluvy.*

V zmysle čl. 5 bod 5.11 zmluvy o spolupráci je *Užívateľ povinný preobsadiť pracovné miesto Zamestnanca v lehote do 90 dní odo dňa uvoľnenia pracovného miesta, pokiaľ sa Zmluvné strany nedohodnú inak.*

*V prípade, ak k tejto skutočnosti (nedodržanie lehoty na obsadenie, resp. preobsadenie pracovného miesta) dôjde v dôsledku objektívnych okolností, ktoré vznikli bez zavinenia Užívateľa, lehota sa predlžuje o čas trvania tejto okolnosti.*

Dovoľujeme si informovať Užívateľov, že mimoriadnu situáciu, núdzový stav alebo výnimočný stav vyhlásený v súvislosti s ochorením COVID-19, bude MV SR/ÚSVRK v súlade s článkom 5. bod 5.11 zmluvy o spolupráci považovať za takú okolnosť, ktorá v prípade, ak u Užívateľa dôjde k nedodržaniu lehoty na obsadenie resp. preobsadenie pracovného miesta, je spôsobilá predĺžiť lehotu na obsadenie/preobsadenie pracovného miesta o čas trvania tejto okolnosti.

V súlade s vyššie uvedeným sa bude **povinnosť obsadiť pracovné miesto TSP/TP v lehote do 6 mesiacov odo dňa nadobudnutia účinnosti zmluvy o spolupráci, ako aj povinnosť preobsadiť pracovné miesto zamestnanca v lehote do 90 dní odo dňa uvoľnenia pracovného miesta, považovať za splnenú riadne a včas aj v prípade, ak toto pracovné miesto bude obsadené/preobsadené v lehote do troch (3) mesiacov odo dňa odvolania krízovej situácie v súvislosti s ochorením COVID-19.**

V Bratislave, dňa 14.04.2020